Dokler v škatle ne pakirate blaga, so le-te še vedno le izdelek in ne embalaža. V primeru, da jih uvažate le kot izdelek, torej nimate obveznosti ravnanja z embalažo.
Če pa uvažate kartonske škatle iz tujine (EU ali tretjih držav) z namenom, da boste vanje zapakirali svoj izdelek oz. blago, je s tem vaše podjetje obvezano ravnanja z embalažo.  Če kartonske škatle, ki jih uvažate, ostanejo na zalogi, te obveznosti še nimate, saj embalaža (v tem primeru kartonske škatle) še ni bila uporabljena z namenom embaliranja blaga.
Če so škatle ob dobavi naložene na paleti in ovite s folijo, je vaše podjetje obvezano ravnanja z embalažo tudi za lesene palete in folijo.
V primeru nabave kartonskih škatel od slovenskega podjetja velja vse enako kot v zgoraj opisanem primeru, razen za palete in folijo – v tem primeru je obveznost nastala pri slovenskemu dobavitelju.